Diari Oficial de la Generalitat Valenciana


Sumari del DOGV 193, del 04-10-1984 (1984/803436)

ORDRE de 13 de setembre de 1984, de la Conselleria d'Agricultura, Pesca i Alimentació, per la qual es crea la Comissió d'Estudis de la Comunitat Econòmica Europea.
-------------------------------------------------------------------------------------------------------------------------------------------------------------------

### Dades del document

Número de DOGV
:   193

Data del DOGV
:   04-10-1984

Secció del DOGV
:   ALTRES DISPOSICIONS

Número del document
:   1984/803436


Data del document
:   13-09-1984

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

Ordre de 13 de setembre de 1984, de la Conselleria d'Agricultura, Pesca i Alimentació, per la qual es crea la Comissió d'Estudis de la Comunitat Econòmica Europea.  
Per tal d?estudiar sectorialment i permanent les conseqüències que sobre el sector agrari de la Comunitat Valenciana té la futura integració espanyola en la CEE, i de prestar assessorament seguit en aquest tema a la Conselleria d'Agricultura, Pesca i Alimentació, i fent ús de les facultats que tinc atribuïdes,   
ORDENE:   
Article 1.r  
Es crea en l'àmbit de la Conselleria d'Agricultura Pesca i Alimentació la Comissió d'Estudis de la CEE, qué estarà integrada pels membres següents:   
-L'Il·lm. Sr. Secretari General de la Conselleria d'Agricultura, Pesca i Alimentació.   
-El Cap del Servei d'Estudis de la Conselleria d'Agricultura, Pesca i Alimentació.   
-El Sr. Lluís Vicent Barceló Vila, professor titulat del Departament d'Economia Agrària de l'Escola Tècnica Superior d'Enginyers agrònoms.   
-El Sr. Rafael Aguirre Unceta, economista.   
-El Sr. Josep Vicent Guillem Ruiz, enginyer agrònom de la Conselleria d?Agricultura, Pesca i Alimentació.   
-El Sr. Francesc Astorga Ramírez, enginyer agrònom de la Conselleria d'Agricultura, Pesca i Alimentació.   
-El Sr. Eduard Castells Nebot, economista.   
-El Sr. Josep Valles Núñez, agricultor.   
-El Sr. Joan Piqueras Haba, professor de la Facultat de Geografia i Historia.   
Article 2.n  
Seran funcions de la Comissió l'assessorament i l'estudi sectorial de les conseqüències que la futura integració espanyola en la CEE puga tenir sobre el sector agrari de la Comunitat Valenciana, així com l'elaboració dels informes i dictàmens que li siguen encomanats.   
Article 3.r  
Les convocatòries, règim de sessions i al tres aspectes d'ordre intern de les reunions seran determinats pel Secretari General, que hi farà de President. Les funcions de secretari de la Comissió seran assumides pel Cap del Servei d'Estudis, el qual substituirà el Secretari General en cas d'absència.   
Article 4.t  
Les propostes d'acord informes i dictàmens seran elevats al Secretari General per tal que els aprove i els execute, si convé.   
Article 5é  
La Comissió podrà acordar la constitució de grups de treball sectorials, i està facultada per a sol·licitar l'assistència dels professionals i tècnics que considere convenient, tant a les reunions de la Comissió com a les del grups de treball.   
Article 6é  
La Comissió vetlarà per la qualitat i l'adequació dels estudis i dictàmens sol·licitats per tal d'aprofundir en el coneixement dels temes objecte de la seua competència.   
Article 7é  
Els membres de la Comissió que no presten els seus serveis en la Consell eria d?Agricultura, Pesca i Alimentació tindran dret a la percepció de dietes i despeses de desplaçaments, per l'assistència a les reunions de la Comissió o dels grups de treball.   
Article 8é  
El Conseller d?Agricultura, Pesca i Alimentació elevarà, quan ho considere convenient, els acords, informes i dictàmens aprovats, a la Comissió de seguiment de les negociacions d'adhesió d'Espanya a les Comunitats Europees, de la Generalitat Valenciana.   
València, a 13 de setembre de 1984.   
El Conseller d'Agricultura, Pesca i Alimentació,  
LLUiS FONT DE MORA MONTESINOS